CELEX: 62012FN0082
Language: lv
Date: 2012-07-30 00:00:00
Title: Lieta F-82/12: Prasība, kas celta 2012. gada 30. jūlijā — ZZ /EIB

20.10.2012   
            
            
               LV
            
            
               Eiropas Savienības Oficiālais Vēstnesis
            
            
               C 319/18
            
         Prasība, kas celta 2012. gada 30. jūlijā — ZZ/EIB
   (Lieta F-82/12)
   2012/C 319/35
   Tiesvedības valoda – itāļu
   
      Lietas dalībnieki
   
   
      Prasītājs: ZZ (pārstāvis — L. Isola, advokāts)
   
      Atbildētāja: Eiropas Investīciju banka
   
      Strīda priekšmets un apraksts
   
   Prasība atcelt Apelāciju komitejas lēmumu, ar ko ir noraidīta prasītāja prasība par otrā vispārējā 2007. gadā paveiktā darba novērtējuma rezultātu
   
      Prasītāja prasījumi:
   
   
               —
            
            
               atcelt:
            
         
               —
            
            
               2012. gada 15. februāra lēmumu, ciktāl Apelācijas komiteja
               
                           —
                        
                        
                           ir noraidījusi viņa prasību par informatīvo ziņojumu par 2007. gadu, kas sagatavots 2011. gadā pēc tam, kad tika atcelts 2008. gadā sagatavotais ziņojums, kā tas ir noteikts Civildienesta tiesas 2011. gada 8. marta spriedumā lietā F-59/09;
                        
                     
                           —
                        
                        
                           ir noraidījusi tā prasību par atteikumu ieteikt viņu paaugstināt amatā pēc atcelšanas, par ko ir lēmusi Civildienesta tiesa minētajā 2011. gada 8. marta spriedumā;
                        
                     
                           —
                        
                        
                           ir atteikusies pieņemt lēmumu pēc būtības un, izskatot tikai jautājumu par tiesiskumu, ir liegusi prasītājam tiesības uz otru, efektīvu viņa veiktā darba novērtējumu;
                        
                     
         
               —
            
            
               2008. gada 29. aprīļa lēmumus par paaugstināšanu amatā, jo, ņemot vērā viņa priekšnieku pausto novērtējumu, EIB nebija apsvērusi iespēju iekļaut prasītāju sadaļā “Paaugstināšana amatā no E uz D funkciju grupu”;
            
         
               —
            
            
               visus saistītos, turpmākos un pirms tam pieņemtos aktus, tostarp informatīvo ziņojumu par 2007. gadu kopumā un viņa priekšnieku pausto vērtējumu arī daļā, kurā netiek piedāvāts novērtējums A vai novērtējums B+ un prasītāja paaugstināšana amatā D funkciju grupā, un vajadzības gadījumā par prettiesiskām un nepiemērojamām atzīt vadlīnijas vismaz daļā, kurā ir ieviesti prettiesiski kvantitatīvi ierobežojumi attiecībā uz to darbinieku skaitu, kas var saņemt novērtējumu A vai B+;
            
         
               —
            
            
               piespriest atbildētājai atlīdzināt tiesāšanās izdevumus.